
SPOROČILO ZA MEDIJE

OKTOBER NA PRETOČNI PLATFORMI HBO MAX

Ljubljana, 30. september 2026

Oktober na pretočni platformi HBO Max prinaša vrsto vznemirljivih premier, od napetih trilerjev in grozljivih serij do regionalnih filmskih naslovov in dokumentarnih filmov HBO Original. Med najbolj pričakovanimi novostmi izstopajo serija »Crystal Lake«, predzgodba kultne franšize »Petek 13.«, mistični kriminalni triler »Yaga«, ki ga je navdihnila legenda o Babi Jagi, ter nagrajeni brazilski film »Tajni agent«. Ljubitelji regionalne produkcije si bodo lahko ogledali dokumentarni film HBO Original »Drobci pripadnosti« režiserke Tatjane Božić ter romantično dramo »Šlager« režiserja Nevija Marasovića z Lano Barić in Jankom Popovićem Volarićem v glavnih vlogah. Oktober prinaša tudi bogato ponudbo dokumentarnih vsebin, med njimi »Umori na pokopališču za hišne ljubljenčke: Zgodba o duhu«, »Corregidora: Tragična noč mehiškega nogometa« in »Ljudožerski pesnik«, ljubitelje žanrskih vsebin pa bosta še posebej razveselila grozljivki »Opica« in »Ne govori zla«.	

DROBCI PRIPADNOSTI (Fragments Of Belonging (Aka. Tragovi Pripadanja))
HBO MAX PREMIERA: 2. oktobra
HBO Premiera: 8. oktobra ob 21:40
2026 | HBO Original | hrvaški dokumentarni film 
Tatjana je evropska državljanka – vsaj tako si pravi. Nikjer ni živela dolgo. Zdaj je v zloglasni soseski obtičala z najstniškim sinom, ki ga spravlja v zadrego njen slovanski naglas. Občutek pripadnosti išče na način, kot se loteva vsega drugega: s kamero. Potuje po Evropi ter trka na vrata ljudi, ki so se razkropili po svetu. Srečuje tiste, ki so se izselili pred desetletji, a niso zares zapustili svojih vasi, in tiste, ki so si ustvarili novo življenje, ne da bi se ozirali nazaj. Ob obisku očeta najde odgovor, ki ga ni pričakovala in ki vse njeno življenje postavi v novo luč – ne kot življenje brez korenin, temveč kot posledico dejanja, storjenega iz ljubezni. Dokumentarna dramedija govori o migracijah, materinstvu in družinskih vzorcih, ki jih nosimo v sebi, ne da bi se tega zavedali.

ŠLAGER
HBO MAX PREMIERA: 1. oktobra
HBO Premiera: 1. oktobra ob 20. uri
2024 | hrvaški film 
Štiridesetletna profesorica Sara za rojstni dan prejme nepričakovano voščilnico od svojega nekdanjega ljubimca in izve, da Niko okreva po nesreči na Bledu. Obišče ga in on izrazi željo, da bi mu pomagala napisati scenarij. Med delom se Sara in Niko soočita s svojo bolečo preteklostjo in neuspešnim razmerjem, kar privede do terapevtske katarze.

PRVORAZREDNI LOPOVI (LOPOVI PRVE KLASE)
HBO MAX PREMIERA: 8. oktobra	
2005 | komedija | hrvaški film
Člani potujoče gledališke skupine pod vodstvom dramskega prvaka in producenta med svojo turnejo prispejo v zapor, da bi uprizorili igro »Državni tat«. Vendar ustanova, ki jo vodi neurejeni reformistični upravnik, ni navaden zapor, pač pa prestižni popravni dom v gradu, organiziran po vzoru podobnih institucij v Haagu in Skandinaviji, kjer elitnim kriminalcem z vrha družbe, kot so politiki in tajkuni, ponujajo prvovrstne storitve in udobje. Ko se pred tatovi odvije gledališka igra o tatovih, se zgodbe z odra začnejo prepletati s tistimi na gradu – kar je jasno sporočilo o stanju hrvaške družbe.

CRYSTAL LAKE (Crystal Lake S1)
HBO MAX PREMIERA: 16. oktobra
2025 | drama, grozljivka | 1. sezona
Predzgodba kultne franšize »Petek 13.« prinaša zgodbo o Pam Voorhees, materi samohranilki, ki se še vedno spopada s tragedijo po tem, ko je njen sin Jason utonil v mestnem jezeru. Prihod dveh neznancev, ki raziskujeta njeno preteklost, sproži niz temačnih dogodkov, prebivalci Crystal Lakea pa se začnejo spraševati: kdo je v resnici Pam Voorhees?

YAGA (Yaga S1)
HBO MAX PREMIERA: 23. oktobra
2026 | drama | 1. sezona
Serija »Yaga« je postavljena v majhno obalno mestece in spremlja zasebnega preiskovalca Rappa, ki raziskuje izginotje dediča ugledne ribiške dinastije. Ko razkriva zapleteno mrežo rivalstev, prepovedanih ljubezni, družinskih skrivnosti in starodavne magije, postaja jasno, da nihče ni takšen, kot se zdi. V svetu, kjer vsakdo nekaj skriva, bo moral Rapp ločiti resnico od mita, preden ga dohitijo temačne skrivnosti preteklosti.

TAJNI AGENT (The Secret Agent (Aka. O Agente Secreto))
HBO MAX PREMIERA: 23. oktobra
HBO premiera: 25. oktobra ob 20. uri
2025 | kriminalni triler | film
Brazilija leta 1977. Marcelo na begu prispe v Recife, da bi se vnovič srečal s sinom, toda mesto je daleč od varnega zatočišča, ki ga je iskal.

BES (Rage S2)
HBO MAX PREMIERA: 9. oktobra
2026 | HBO Original | španska komedija, triler | 2. sezona
Sodobna dramska serija scenarista Félixa Sabrose spremlja pet žensk, katerih svetovi se začnejo rušiti in prepletati – in dogajanje se stopnjuje v trenutek nedvoumnega besa. Druga sezona prinaša zadržano direktorico Raquel (Maribel Verdú), ki mora prikrivati svojo preteklost, da bi preživela v vse bolj zmedeni korporaciji; žurersko čistilko Charo, katere odnos z nasilnim sinom jo pahne v obupano odločitev; Charino sosedo Patricio, ki opusti zdravljenje raka, da bi sledila alternativnemu zdravljenu; ambiciozno igralko Carlo, ujeto v toksični odnos z glasbenikom, ki se bori za preživetje; in Tino, ki odkrije, da so njeno travmatično življenjsko izkušnjo spremenili v televizijsko serijo.

UMORI NA POKOPALIŠČU ZA HIŠNE LJUBLJENČKE: ZGODBA O DUHU (Pet Cemetery Murders)
HBO MAX PREMIERA: 12. oktobra
HBO premiera: 29. oktobra ob 21:55
2026 | HBO Original | dokumentarna serija | 1. sezona
Policist iz New Orleansa skuša razrešiti umor lastnika pokopališča za hišne ljubljenčke. Odkrije srhljivo preteklost, ki preganja tamkajšnjo skupnost.

PRVI ZAKON GEORGIEJA IN MANDY (Georgie & Mandy's First Marriage)
HBO MAX PREMIERA: 15. oktobra
2026 | Warner Series | komedija | 3. sezona
Zgodba spremlja Georgie in Mandy iz Teksasa, ki vzgajata svojo mlado družino, medtem ko se spopadata z izzivi odraslosti, starševstva in poroke.

OPICA (The Monkey)
HBO MAX PREMIERA: 2. oktobra
HBO premiera: 2. oktobra ob  20. uri
2025 | komedija, grozljivka | film
Film, posnet po kratki zgodbi Stephena Kinga in v produkciji Jamesa Wana (»Priklicano zlo«, »Žaga«), je nov podvig scenarista in režiserja srhljivke »Zbiralec duš« Osgooda Perkinsa. Brata dvojčka najdeta skrivnostno igračo na navijanje in niz grozljivih smrti razdre njuno družino. Petindvajset let pozneje se začne nov morilski pohod, zaradi česar se odtujena brata soočita s prekletstvom.

NE GOVORI ZLA (Speak No Evil)
HBO MAX PREMIERA: 16. oktobra
HBO premiera: 18. oktobra ob 20. uri
2024 | grozljivka | film
Zgodba spremlja ameriško družino na obisku britanske družine, ki so jo spoznali na počitnicah. Kar naj bi bil idiličen vikend, se počasi zaplete v srhljivo doživetje, ko skušajo gostje ostati vljudni kljub neprijetnostim.

UMAZANA IGRA (Play Dirty)
HBO MAX PREMIERA: 9. oktobra
HBO premiera: 11. oktobra ob 20. uri
2025 | akcija | film
Izkušeni tat v akcijskem trilerju režiserja Shana Blacka izpelje največji rop svojega življenja. Parker (Mark Wahlberg) se skupaj z Grofieldom (LaKeith Stanfield), Zen (Rosa Salazar) in izkušeno ekipo tatov loti podviga, ki jih v surovi in prebrisani akciji pripelje na pot newyorške mafije.

MORA (The Torment (Aka. Zmora))
HBO MAX PREMIERA: 2. oktobra
2026 | kriminalna drama | 1. sezona
Kriminalna serija je prirejena po romanu avtorja Roberta Małeckega. Kontroverzna televizijska novinarka Kama Kossowska se vrača v svoj domači kraj Toruń, kjer jo čaka že dolgo zakopana skrivnost. Policijski komisar Tomasz Korcz vnovič odpre desetletja star preiskovalni primer izginotja Piotreka, njenega prijatelja iz najstniških let. V iskanju odgovorov in duševnega miru se Kama pridruži preiskavi. Globlje ko koplje, več skrivnosti iz preteklosti začenja prihajati na dan.

JIROVO MAŠČEVANJE (Get Jiro!)
HBO MAX PREMIERA: 4. oktobra
2026 | animirana serija | 1. sezona
V futurističnem Los Angelesu se skrivnostni kuharski mojster sušija Jiro loti maščevanja. Film temelji na priljubljeni seriji grafičnih romanov Anthonyja Bourdaina in Joela Rosea.

BABILON BERLIN (Babylon Berlin S5)
HBO MAX PREMIERA: 7. oktobra
2024 | kriminalna drama | 5. sezona
30. januarja 1933 v Berlinu Adolf Hitler postane kancler nemškega rajha. Weimarska republika je na robu propada. 5. marca 1933 naj bi bile nove volitve, ki bi dale popolno oblast nacistični stranki. Pet tednov pred volitvami se bodo Nemci znašli pred posebnim preizkusom. V zadnji sezoni serije »Babilon Berlin«, ki se osredotoča na prelomno obdobje februarja 1933, se junaki soočajo s težkimi odločitvami: prilagoditi se, tvegati odprto nasprotovanje ali pobegniti. Toda za redke izbrance se pojavi še ena možnost, in to je, da Hitlerja ustavijo.

CORREGIDORA: TRAGIČNA NOČ MEHIŠKEGA NOGOMETA (Corregidora: The Darkest Night in Mexican Soccer)
HBO MAX PREMIERA: 15. oktobra
2026 | HBO Original | dokumentarna serija | 1. sezona
5. marca 2022 se tekma med moštvoma Querétaro in Atlas sprevrže v kaos, ko izbruhne nasilje med nasprotnimi navijaškimi skupinami, in pretrese mehiški nogomet. Na družbenih omrežjih se hitro širijo nazorni posnetki, ki prikazujejo surove napade in podžigajo strahove o izgubljenih življenjih. Oblasti pozneje zanikajo kakršne koli smrtne žrtve, vendar začnejo novinarji in navijači preiskovati primer ter odkrivajo politične motive in povezave z organiziranim kriminalom izza nemirov. Resnost incidenta sproži celo vnovično preiskavo o vlogi Mehike kot države gostiteljice svetovnega prvenstva leta 2026.
KATE BERLANT: PARMESAN 
HBO MAX PREMIERA: 17. oktobra
2026 | HBO Original | stand-up komedija
V svojem prvem nastopu na programu HBO Kate Berlant razmišlja o različnih sodobnih neznankah, vključno z odvisnostjo od telefona in razvijajočo se naravo spolnosti.

UMOR V FLORESU (La Masacre De Flores)
HBO MAX PREMIERA: 22. oktobra
2026 | HBO Original | dokumentarna serija
17. februarja 1994 šestnajstletni Matías Bagnato za las ubeži grozljivemu požigu v Buenos Airesu; v ognju umrejo njegovi starši, mlajši bratje in sestre ter družinski prijatelj. Argentinski preiskovalci med iskanjem storilca kmalu naletijo na družinskega sorodnika Fructuosa Álvareza Gonzáleza, nepredvidljivega poslovneža, ki je izkoristil finančne težave družine Bagnato. Kot edini preživeli se Matías boji Fructuosovega maščevanja, medtem ko žaluje za družino. To vodi v vzdušje tesnobe in strahu, ki ga spremlja naslednjih 30 let. Tridelna serija podrobno opisuje neutrudni boj za pravico, raziskuje vpliv nasilnega kriminala na skupnost ter kaže, kako je primer na koncu pripomogel k spremembi zakonodaje in okrepitvi pravic žrtev v Argentini.

LJUDOŽERSKI PESNIK (Cannibal Poet)
HBO MAX PREMIERA: 29. oktobra
2026 | HBO Original | dokumentarna serija
Dokumentarna serija pripoveduje zgodbo Joséja Luisa Calve Zepede oz. »Ljudožerskega pesnika«, enega najbolj razvpitih mehiških serijskih morilcev. Novinar Luis Brito vnovič odpre primer in razkrije temni um za srhljivimi zločini.


O pretočni platformi HBO Max 
HBO Max je vodilna globalna platforma za pretakanje vsebin podjetja Warner Bros. Discovery, ki ponuja edinstvene in privlačne zgodbe, od vrhunskih serij, filmov, dokumentarcev, vsebin o resničnih zločinih, animiranih filmov za odrasle do športnih prenosov v živo in novic (kjer so na voljo). HBO Max je dom prestižnih zabavnih znamk, kot so HBO, Warner Bros., Max Originals, DC, Harry Potter, pa tudi ikoničnih serij, kot sta Prijatelji in Veliki pokovci.
O podjetju Warner Bros. Discovery 
Warner Bros. Discovery je vodilno globalno medijsko in razvedrilno podjetje, ki ustvarja in distribuira najbolj diferenciran in celovit portfelj vsebin na svetu na področju televizije, filma, pretakanja in iger. Prisoten v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi blagovnimi znamkami in izdelki, vključno z: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Več informacij na www.wbd.com.

